o
Olemme Jerusalemin pääkadulla, joka on aikanaan rakennettu
johtamaan Vanhan kaupungin Jaffa-portilta Jaffan satamaan.
Jo ennen valtion syntyä tämä tie yhdisti Vanhan kaupungin ja Jaffan.
Tämä oli pääväylä ensin hevos- ja aasiliikenteelle, sitten
autoille ja bussiliikenteelle.
Nyt meillä ovat nämä maailman moderneimmat raitiovaunut.
Päätimme liittyä modernin maailman, Suomen, Ranskan, Saksan ja muiden
Euroopan maiden joukkoon, joka on todennut vihreän vaihtoehdon
kaikkein vetovoimaisimmaksi.
Raitiovaunuliikenne on kannaltamme paras ratkaisu
kaupungin keskustassa.
Tällä keskuskadulla oli yksityis- autoliikennettä monia vuosia.
Sitten päätimme sallia sillä vain bussiliikenteen.
Vuoden 2000 laskennassa totesimme sillä olevan
ruuhka-aikana yli 200 bussia, jotka ajoivat 5-8 km:n tuntinopeudella.
Jos kiipesi tuon rakennuksen katolle ja katsoi Jaffa-kadulle,
voi nähdä sillä hitaasti matelevan, pitkän bussijonon.
Katu, joka oli ollut yksi Israelin puhtaimpia, muuttui saastuneeksi,
ruuhkaiseksi ja meluisaksi.
Näimme, että tämä on huono ratkaisu
ja päätimme poistaa siltä yksityisautot ja bussit
ja tuoda tilalle modernin raitiovaunuliikenteen.
Tämä projekti on osa koko maata koskevaa mullistusta.
Israel sijoittaa paljon liikenne- järjestelyjen infrastruktuuriin.
Me olemme ensimmäinen maan kolmesta suuresta kaupungista,
Haifa, Tel Aviv ja Jerusalem.
Tämä vaihe ei käsitä vain raitiotietä, vaan myös
10km bussikaistoja keskustaan ja ääriuskonnollisiin kaupunginosiin.
Niille tulee kuusi bussilinjaa, jotka käyttävät
saastuttamattomia busseja.
Tulemme myös muuttamaan kaupungin koko bussiverkoston.
Jerusalemissa on päivittäin 500 000 matkustajaa.
Järjestelyt tulevat muuttamaan suuresti kaupunkilaisten arkea.
Muutos on jo nyt nähtävissä kaupungin keskustassa.
Ihmiset tulevat keskustaan, istuvat kahviloissa ja jäätelöbaareissa.
Tänne on noussut uusia taloja
ja liiketilojen vuokrat ovat nykyisin paljon entistä korkeammat.
Minun kannaltani se on merkittävä onnistumisen mitta.
Kadun ilmeen suunnittelussa apunamme
oli ranskalainen arkkitehti.
Jos kysyt jerusalemilaisilta nyt, he ovat paljon vähemmän
epäileviä kuin pari vuotta sitten.
- Se on ilmainen kaksi viikkoa.
- Miltäs tämä tuntuu toistaiseksi?
- Vielä on löydettävä autolle parkki, että pääse pysäkille.
Aamulla on miellyttävää, kun ei ole niin paljon ihmisiä.
Liikennevalot vähän hidastavat.
Kaikenkaikkiaan mukava kokemus, ja olen iloinen, että tein sen.
- Montako kertaa olet jo ajanut?
- En kovin montaa. Ensi kerran, kun nousin kyytiin taisi olla
ensimmäinen päivä, kun raitiovaunut kulkivat.
Heti kuulutettiin, että joudumme odottamaan jonkin ongelman takia.
Menin ulos ja jatkoin kävellen.
Sittemmin ne ovat olleet niin täynnä ihmisiä, että olen kävellyt
tai ajanut bussilla.
- Raitiovaunu on mukava, siinä on uusi ja erilainen tunnelma.
Nautimme ajelusta ilman ruuhkia.
Se on mukavaa ja uutta meille.
- Olen ajanut kahdesti;
pari päivää liikenteen alettua ja viime viikolla.
Ensin ajoin keskusasemalta Zion-aukiolle ja matka
kesti noin 25min eli pitempään kuin kävellen.
Toisella kertaa se oli hiukan nopeampi. Nyt olen matkalla
keskusasemalle, ja saa nähdä, onko se nopeampi kuin kävellen.
- Miksi Jerusalem tarvitsee tätä?
- Mielestäni se on lähinnä koristejuttu, jota TV-ryhmät
ja turistit tulevat kuvaamaan.
Enimmäkseen dekoratiivinen asia.
- Bussit ovat aina täpötäysiä, ja ratikka voi ottaa enemmän ihmisiä.
Kun busseissa on väljempää, kaikilla tulee olemaan helpompaa.
- Kunhan liikennevaloihin saadaan vihreä aalto, se tulee olemaan
todella hyvä, koska se voi kuljettaa kerralla paljon ihmisiä.
Se tuo keskustaan elämää ja vilkastuttaa liiketoimintaa.
- Raitiolinja pelasti kaupungin ja kohensi sen infrastruktuuria.
Aiemmin katu näytti vähän vanhalta ja rähjäiseltä,
mutta nyt siinä on voimaa.
- Toivon, että se palauttaa ihmiset kaupungin perinteiseen keskustaan
Toivottavasti ihmiset tulevat, ja kauppiaat saavat täällä elantonsa.
Ehkä saamme tänne entistä parempia kauppojakin.
Se olisi hyväksi kaikille.
- Olen ajanut jo monta kertaa. Se on hieno liikenneväline.
Kunhan vain vähän nopeutuu.
- Mihin tarvitsimme sitä?
- Se on hiljainen, käyttöystä- vällinen, vihreä liikenneväline.
Se teki Jaffa-kadusta hienon paikan.
Vaunu on tulossa, etkä edes huomaa sitä. - Niinpäs onkin. Kiitos.
Oikeastaan emme ole vielä käynnistäneet liikennettä,
vaan tämä on vielä osa koekäyttöä.
Ensin koekäytimme vaunuja ilman matkustajia.
Nyt liikenneministeriö ja kaupun- ginjohtaja päättivät käynnistää
toisen vaiheen matkustajien kanssa.
Matkustaminen on ilmaista eikä välttämätöntä, koska emme
ole vielä tehneet muutoksia bussiverkostoon.
Tällä hetkellä matkustaminen on ihan vapaavalintaista.
Liikennevalojärjestelyt eivät ole vielä valmiit,
mutta uskon, että vuoden loppuun mennessä kaikki reitin
risteykset ovat kunnossa.
Silloin matka päätepysäkiltä toiselle tulee kestämään 45min.
Keskinopeus tulee olemaan 22km tunnissa,
kun otetaan huomioon, että ajo kaupungin keskustassa
on hitaampaa kuin pääte- pysäkkejä lähestyttäessä.
Heille, jotka tulevat Pisgat Zeevistä keskustaan
ja joiden matka voi kestää nyt yli tunnin,
se tulee viemään 20 - 25min.
Päivittäin julkisia kulkuneuvoja käyttäville se on iso parannus.
Vaunuissa on tietysti ilmastointi ja talvella lämmitys,
vaikka talveamme ei voikaan verrata teidän talveenne.
Tämä on miellyttävin tapa liikkua, mitä voimme asukkaille tarjota.
Se on ainut julkinen kulkuneuvo, joka sopii niille, jotka käyttävät
nyt henkilöautoja.
Minulle onnistuminen on sitä, että voin raitioliikenteen avulla tarjota
järjestelyt ei vain pelkkiä busseja käyttäville matkustajille
vaan myös heille, jotka liikkuvat päivittäin henkilöautolla.
Heitä haluan houkutella käyttämään raitiovaunuja.
- Olen pitänyt kioskia 50 vuotta tässä samassa paikassa.
Meillä oli todella huonot oltavat.
Jo viisi vuotta raitiotyöt pilaavat meiltä kaiken.
Työtä on vähän, koska ihmiset eivät tule tänne
eivätkä liiku täällä.
Liikenne alkoi vasta kaksi viikkoa sitten, vaikka odotimme vuosia.
Työtä ei ole.
- Työtä ei ole. Odotimme raitio- vaunuja, mutta tilanne on sama.
Muutosta ei juuri ole.
Vaunut ovat nyt täynnä, koska se on ilmaista, ja perheet
ajelevat retkeilymielessä.
Ei siitä heru meille mitään.
Neljä kauppaa on sulkenut.
En tiedä, miten tässä lopulta käy.
Odottelemme.
Jo 11 vuotta me odotamme. Kärsimme ja odotamme.
- Ensin olivat kaivaukset.
Kun luulimme niiden jo loppuneen, pitikin kaivaa uudestaan.
Katuja ei voinut ylittää ja oli paljon pölyä ja melua.
Bussireittejä muutettiin niin, ettei koskaan bussiin noustessa
tiennyt, mihin lopulta päätyy.
Bussit ajoivat katuja, joista ei tiennyt, missä mennään.
Sitten olivat tietysti uuden kaivamisen aiheuttamat haitat.
Raiteita tehtiin ja purettiin ja materiaalia vaihdettiin.
Se oli hirveää.
Kuten sanottua, tämä on ensimmäi- nen raitiotieprojekti Israelissa.
Valitettavasti meillä ei ollut kokemusta tälaisesta projektista
kaupungin keskustassa.
Israelissa tällaiset projektit tehdään demokraattisessa hengessä.
Jokainen kaupanomistaja tai kadunvarren asukas
voi pysäyttää projektin päiviksi, viikoiksi tai jopa kuukausiksi.
Toisaalta se on hyvä, mutta toisaalta se tulee kalliiksi.
Tämä on uusi järjestelmä, jota varten haimme tietoa ulkomailta,
ranskalaisilta ja saksalaisilta yhtiöiltä, jotka olivat apunamme.
Rakentamisessa tarvitsimme ulkomaista yhtiötä,
ja rahalliset järjestelyt veivät muutamia vuosia.
Kaupungin keskustan erityisolojen ymmärtämiseen meni vuosia.
Asukkaiden ja liikkeenomistajien kannalta tämä oli vaikeaa aikaa.
Jerusalemin kaltaisessa historial- lisessa kaupungissa on vaikeutensa.
Kun tämä väylä tyhjennettiin busseista, vaihtoehtoja oli vähän.
Monet asukkaat eivät ymmärtäneet kaikkea sitä kaivamista ja melua
ja julkisen liikenteen väliaikaista epämukavuutta.
Valitettavasti rakennusajaksi ei löydetty täydellistä vaihtoehtoa.
Siksi Jerusalemin asukkailla oli viisi epämukavaa vuotta.
Luulen kuitenkin, että jos muutaman kuukauden kuluttua
kysyt ihmisiltä asiasta, he eivät puhu enää menneistä.
He käskevät kysymään minulta, miksi tehtiin vain yksi raitiolinja.
He haluavat lisää linjoja, kuten tapahtui Lyonessa
ja muissa kaupungeissa, joihin olen tutustunut.
- Raitiolinja yhdistää Itä- ja Länsi- Jerusalemin, mikä on positiivista.
Se kulkee Beit HaKeremistä Pisgat Ze'eviin.
Monet Itä-Jerusalemin arabiasukkaat
ajavat sillä Länsi-Jerusalemiin ja päinvastoin.
Sillä on myönteinen vaikutuksensa.
Teknisesti liikenteen on kuitenkin toimittava paremmin.
- Sitä edelsi muutamia vaikeita vuosia.
- Ne tekee mieli unohtaa niin pian, kuin mahdollista.
- Kiitos paljon.
- Se vei aikaa ja vaati hermoja, mutta selvisimme siitä.
Odotimme liikenteen alkamista ja Luojan kiitos, nyt se alkoi.
- Oli epämukavaa, mutta Jerusale- missa on totuttu kärsimään monesta.
Jos ei raitiotiestä niin muusta. Olemme hyviä kärsijöitä.
- Meillä oli vaikeita vuosia.
- Ihan sääliksi kävi tätä katua.
Nyt tämä on iltaisin todella mukava paikka,
oikea katutapahtuma; kahviloita ja turisteja.
Mutta korvataankohan menetyksiä...
Kaupungin sisääntuloristeys on yksi vilkkaimmista ja vaikeimmista.
Mietimme monia vaihtoehtoja, tunneleita ja siltoja.
Kun päädyimme siltaan, päätimme koota työryhmän
Calatravan johdolla. Hän ei ole
vain arkkitehti ja insinööri, vaan myös lahjakas taiteilija.
Halusimme tehdä sillasta Jerusalemin kaupungin portin.
Tämä ei ole vain juutalaisten pääkaupunki, vaan tärkeä paikka
monille maailman kristityille ja muslimeille.
Toisaalta silta tarjoaa parhaan ratkaisun tähän risteykseen ja
toisaalta se on kaunis sisääntulo tähän kaupunkiin; kuin
uusi , moderni kaupunginportti.
Ihmiset eivät enää tule tänne katsomaan vain menneisyyttä,
arkeologiaa ja kuuluisia paikkoja, vaan myös tulevaisuutta.
Minulle se merkitsee modernia julkista liikennettä ja tätä
hyvin kauniina pidettyä siltaa.
- Jerusalemissa on vuosia ollut turvallisuusongelmia.
Mitähän nyt tulee tapahtumaan?
- Kaikki kyselevät sitä, koska reitti menee arabialueiden kautta.
Täytyy vain luottaa, että kaikki menee hyvin.
Palestiinalaisten aikeet syys- kuussa voivat tuottaa ongelmia.
Toivomme, että raitiovaunuista on hyötyä heille siinä kuin meillekin.
Ne palvelevat myös Itä-Jerusalemia.
Elämme toivossa ja uskossa.
- Se on vaikeaa, mutta ei voi muuta kuin pärjätä sen kanssa.
On lisättävä vartiointia ja toivottava parasta.
Jos busseissa piilee vaara, niin raitiovaunuissa se on suurempi.
Siihen on löydettävä joku ratkaisu.
- Oletko kuitenkin optimistinen? - Kyllä, toivon vain rauhaa.
Ensinnäkin, turvallisuusasioissa toimimme yhdessä poliisin kanssa.
Julkinen liikenne on kaikkien kulkuväline,
olipa kyse bussista, junasta tai raitiovaunusta.
Tämä on kulkuväline, joka palvelee Jerusalemin kristittyjä
ja kaupungin arabiväestöä.
Moni Jerusalemin pohjoisosan kylistä ja Ramallahista tulee
käyttämään raitiovaunua matkalla sairaalaan, yliopistoon, moskeijaan.
Moderni julkinen liikenne on Jerusa- lemissa ja sen ulkopuolella elävien
suuri yhteinen etu.
En näe siinä poliittista aihetta tai terrorin uhkaa.
Olemme kuitenkin varautuneet siihen ja toimineet kuuliaisesti
poliisin ohjeiden mukaan.
Hallitus ja kaupunki ovat sijoittaneet paljon rahaa
toisen ja jopa kolmannen vaiheen edistämiseen.
Kyseessä on kolme raitiovaunureittiä;
punainen, sininen ja vihreä reitti.
Julkisen liikenteen master-suunnitelmassa
siirrymme nyt toiseen vaiheeseen,
kun ensimmäinen on käynnistetty.
Pohjoisessa liitämme Neve Yakovin ja etelässä Ein Karemin sairaalan.
Ja tietysti liitämme myös kaksi yliopiston kampusta.
Jerusalem haluaa kehittää itseään opiskelukaupunkina
ja parantaa opiskelijoiden mahdollisuutta asua keskustassa.
Raitiovaunulla pääsee sekä Scopus- vuoren että Givat Ramin kampukseen.
Tämä on tärkeä osa projektia.
Vähitellen Jerusalemiin luodaan maan modernein julkinen liikenne.
Toivotamme teidät Suomessa tervetulleiksi näkemään
tämän suuren muutoksen.
Voitte kävellä Jaffa-katua Vanhaan kaupunkiin Jerusalemin
avaran ja kauniin keskustan kautta.
Suomennos: Silja Bar David